b'\n_START_ARTICLE_\nSo\xc4\x8di, Rusija\n_START_PARAGRAPH_\nSo\xc4\x8di (rusko \xd0\xa1\xd0\xbe\xcc\x81\xd1\x87\xd0\xb8) je rusko pristani\xc5\xa1ko in letovi\xc5\xa1ko mesto, ki le\xc5\xbei ob severni obali \xc4\x8crnega morja ter pod kavka\xc5\xa1kim gorovjem v Krasnodarskem kraju._NEWLINE_V mestu danes \xc5\xbeivi pribli\xc5\xbeno 340.000 prebivalcev. Glavna gospodarska dejavnost je turizem (poleti morski turizem, pozimi smu\xc4\x8darski turizem)._NEWLINE_Mesto, ustanovljeno leta 1864, se je naglo za\xc4\x8delo razvijati v \xc4\x8dasu Stalinove vladavine, ki je imel tam svojo pode\xc5\xbeelsko hi\xc5\xa1o, danes priljubljeno to\xc4\x8dko turistov. Mesto je pobrateno z ameri\xc5\xa1kim mestom Long Beach, italijanskim mestom Rimini, tur\xc5\xa1kim mestom Trabzon ...\n_START_SECTION_\n\xc5\xa0port\n_START_PARAGRAPH_\nV mestu deluje teni\xc5\xa1ka \xc5\xa1ola, iz katere sta iz\xc5\xa1la mdr. Jevgenij Kafelnikov in Marija \xc5\xa0arapova. V So\xc4\x8diju bo imela svojo pripravljalno bazo ruska nogometna reprezentanca._NEWLINE_So\xc4\x8di je bil gostitelj zimskih olimpijskih iger leta 2014.'